Ons Vader, alles in die lewe 

Ons Va-der, al-les in die le - «*■**• 


het deur u wil tot stand ge - kom. 


U Gees het oor die vloed ge - swe - we 


die aar - de is u ei - en - dom. 


U't lig ge - skep naas duis-ter-nis, 


naas nag 'n dag wat hel - der is. 

Met see en silwer waterstrome, 
met dal, gebergte en rivier, 
met stapelwolke, blomme, bome 
het U u handewerk versier: 

U't gras geskep, U is die bron 
van elke ster, die maan, die son. 

U hande skep die weerligstrale, 
die donderwolk wat water dra: 

U bring die storms oor velde en dale 
en skenk die kalmte ook daarna. 

U het die diere bly laat juig; 
die reënboog teen die lug laat buig. 



Ons dank U, Vader, vir u goedheid, 
vir al wat ons van U ontvang: 
die aardse lewe met sy soetheid, 
maar ook die pynlikheid daarvan. 

Ons loof U vir wat heerlik is, 
selfs in ons smart en duisternis. 






